Otepää korraldab laskesuusatamise MK-etapi | Laskesuusatamine | ERR
Otepää korraldab laskesuusatamise MK-etapi ({{commentsTotal}})
{{1541613660000 | amCalendar}} Uuendatud: {{1541620080000 | amCalendar}}
Rahvusvaheline laskesuusaliit andis Otepääle esmakordselt laskesuusatamise maailma karika etapi korraldusõiguse.
Otepää saab maailma parimaid laskesuusatajaid võõrustada 7.-13. märtsil aastal 2022 ehk pärast Pekingi olümpiamänge. Tegemist on hooaja eelviimase etapiga.
"See eesmärk, mis me erinevate võistluste korraldamisega püstitasime, on lõpuks täidetud," lausus kauaaegne Otepää võistluste peakorraldaja Aivar Nigol Facebooki leheküljel Estonian Biathlon Team. "Sellel teel on olnud palju kordaminekuid alates esimesest suurvõistlusest Otepääl 2007. aastal kuni sellel aastal toimunud noorte ja juunioride MM-ini välja."
"Kõik need varasemalt korraldatud võistlused on olnud ettevalmistav etapp selleks, et MK meieni jõuaks. Mul on äärmiselt hea meel, et meil on Eestis olemas A-litsentsiga keskus, mis annab suurepärased võimalused treenimiseks ja võistlemiseks. Ma tänan kõiki toetajaid, partnereid ja võistluste korraldusmeeskonda, kelle panus on meid täna siia toonud."
Kokku peetakse hooajal 2021/2022 üheksa laskesuusatamise MK-etappi. Eelnevalt Östersundis, Hochfilzenis, Annecys, Oberhofis, Ruhpoldingus, Antholzis, Minskis-Raubitšis ja pärast Otepääd tõmmatakse hooajale joon alla Oslos.
Aasta varem ehk 25.-31. jaanuaril 2021 võõrustab Haanja aga IBU juunioride karikasarja etappi.
laskesuusatamise mklaskesuusatamise mk otepääl